**Vítězslav Lavička** (s. 30. huhtikuuta 1963) on tšekkiläinen jalkapallovalmentaja ja entinen keskikenttäpelaaja.

Ura pelaajana
-------------

Lavička teki pitkän pelaajauran keskikenttäpelaajana useissa eri seuroissa Tšekkoslovakian sarjoissa. Hän aloitti uransa Skoda Plzeňissa vuonna 1980. Lavička edusti kolmeen otteeseen maan suurseuraa AC Sparta Prahaa, ja voitti maan mestaruuden Spartassa viisi kertaa. Tšekkoslovakian hajottua hän pelasi myös Tšekin pääsarjassa Gambrinus ligassa Bohemians Prahan paidassa. Hän lopetti pelaajauransa vuonna 1996. 

### Meriitit pelaajana

* Tšekkoslovakian mestaruus (5): 1984, 1985, 1988, 1989, 1991
* Tšekkoslovakian cup (4): 1984, 1988, 1989, 1992

Ura valmentajana
----------------

Lavička aloitti valmennusuransa SK Chrubimin päävalmentajana heinäkuussa 1997. Vuodenvaihteessa 1997/98 hän jätti Chrubimin ja siirtyi AC Sparta Prahan apulaisvalmentajaksi.  Hän nousi seuran päävalmentajaksi ensimmäisen kerran huhtikuussa 2002, kun Jaroslav Hřebík sai potkut. Hän valmensi seuraa kauden loppuun saakka, kunnes siirtyi FC Viktoria Žižkovin päävalmentajaksi.  Hän luotsasi seuran debyyttikaudellaan Gambrinus ligassa kolmanneksi, mutta kausi 2003/04 alkoi kehnommin ja Lavička sai syyskuun alussa 2003 potkut. 

Tammikuussa 2004 Lavička palasi valmennustehtäviin FC Slovan Liberecin peräsimessä. Hänen johdollaan seura voitti Tšekin mestaruuden kaudella 2005/06. Hän sai urheilutoimittajien jakamana Rudolf Vytlačil -palkinnon parhaana jalkapallovalmentajana 2006 ja 2007. Hänet valittiin myös vuoden valmentajaksi 2006. Lavička jätti Liberecin kesällä 2007 ja siirtyi Tšekin alle 21-vuotiaiden jalkapallomaajoukkueen päävalmentajaksi. Hän jätti tehtävänsä jo kesällä 2008 ja palasi AC Sparta Prahan päävalmentajaksi.  Hän erosi tehtävästään jo lokakuussa 2008 Spartan hävittyä paikallisvastusta SK Slavia Prahalle 4–1. 

Helmikuussa 2009 Lavička jatkoi valmennusuraansa Australian A-Leaguessa Sydney FC:n päävalmentajana.  Tšekin johdolla Sydney voitti A-Leaguen runkosarjan ja mestaruusfinaalit kaudella 2009/10. Lavička valittiin liigan vuoden valmentajaksi ja häntä kehuttiin Sydneyn pelillisestä kehittämisestä.   Kausi 2010/11 sujui seuralta kehnommin ja se jäi liigassa yhdeksänneksi. Aasian Mestarien liigassa Sydneyn tie katkesi lohkovaiheeseen. Kaudella 2011/12 Sydney sijoittui viidenneksi, mutta putosi mestaruuspudotuspelien avauskierroksella Wellington Phoenixille. Lavička oli ilmoittanut jo helmikuussa 2012 jättävänsä Sydneyn kauden jälkeen ja palaavansa perheensä luo Tšekkiin. 

Kesäkuussa 2012 Lavička palasi kolmannen kerran AC Sparta Prahan päävalmentajaksi.  Lavičkan johdolla Sparta Praha palasi kaudella 2013/14 mestaruuskantaan voittamalla Tšekin liigan neljän vuoden tauon jälkeen. Lisäksi Sparta voitti Tšekin cupin ja supercupin. Kaudella 2014/15 Sparta ei menestynyt tavoitteiden mukaisesti, vaan putosi Mestarien liigasta jo karsinnoissa ja joutui kotimaan sarjassakin takaa-ajajaksi. Seurajohto erotti Lavičkan huhtikuussa 2015, kun Sparta oli viisi pistettä liigakärkeä perässä. 

Heinäkuussa 2015 Tšekin U21-maajoukkue palkkasi Lavičkan toistamiseen päävalmentajakseen.  Hän valmensi nuorten maajoukkueen ikäluokan EM-lopputurnaukseen 2017, mutta tie katkesi jo lohkovaiheeseen.

Tammikuussa 2019 Lavičkasta tuli Puolan Ekstraklasassa pelaavan Śląsk Wrocławin päävalmentaja. Lavička luotsasi Wroclawin Ekstraklasan runkosarjan kolmanneksi kaudella 2019/20, mutta joukkue putosi ylemmässä loppusarjassa viidenneksi ja europelien ulkopuolelle. Hän sai potkut seurasta maaliskuussa 2017, kun seura oli liigassa seitsemäntenä.

### Meriitit valmentajana

* Tšekin mestaruus (2): 2006, 2014
* Tšekin cup: 2014
* Tšekin supercup:
* Australian mestaruus: 2010
* Rudolf Vytlačil -palkinto (2): 2006, 2007
* Tšekin vuoden valmentaja: 2006, 2016
* A-Leaguen paras valmentaja: 2009/10

Lähteet
-------

1. ↑  THE PROFILE FOR VITEZSLAV LAVICKA
2. ↑  The profile for Vitezslav Lavicka
3. ↑  Lavicka lands Zizkov post
4. ↑  Žižkov let Lavicka go
5. ↑  se Spartě upsal na dva roky, Chovanec je generálním manažerem[vanhentunut linkki]
6. ↑  Potvrzeno: Fotbalovou Spartu vede Chovanec, trenér Lavička skončil[vanhentunut linkki]
7. ↑  SYDNEY FC ANNOUNCE LAVICKA AS HEAD COACH
8. ↑  Players vote Lavicka coach of the year
9. ↑  Super slick Sydney FC machine eying the first prize
10. ↑  Lavicka gone: Sydney FC make right call
11. ↑  Fotbalová Sparta už má trenéra, po čtyřech letech se vrací Lavička
12. ↑  Sparta part company with Lavička (Arkistoitu – Internet Archive)
13. ↑  Lavička takes charge of Czech U21s
14. ↑  Vitezslav Lavička nowym trenerem Śląska Wrocław
15. ↑  Vitezslav Lavička odchodzi ze Śląska Wrocław

  


|  |  |  |
| --- | --- | --- |
| Edeltäjä:**Karel BrücknerPavel Vrba** | **Tšekin vuoden jalkapallovalmentaja**20062016 | Seuraaja:**Karel BrücknerPavel Vrba** |

|  |  |  |
| --- | --- | --- |
| Edeltäjä:**Karel Brückner** | **Rudolf Vytlačil -palkinto**2006, 2007 | Seuraaja:**Karel Jarolím** |

|  |  |  |
| --- | --- | --- |
| Edeltäjä:**Jaroslav HřebíkJozef ChovanecMartin Hašek** | **AC Sparta Prahan päävalmentaja**4–6/20027–10/20082012–4/2015 | Seuraaja:**Jozef JarabinskýJozef ChovanecZdeněk Ščasný** |

|  |  |  |
| --- | --- | --- |
| Edeltäjä:**John Kosmina** | **Sydney FC:n päävalmentaja**2009–2012 | Seuraaja:**Ian Crook** |

|  |  |  |
| --- | --- | --- |
| Edeltäjä:**Tadeusz Pawłowski** | **Śląsk Wrocławin päävalmentaja**1/2019–3/2021 | Seuraaja:**Jacek Magiera** |